CELEX: 31973R1054
Language: el
Date: 1973-04-18 00:00:00
Title: Κανονισμός (ΕΟΚ) αριθ. 1054/73 της Επιτροπής της 18ης Απριλίου 1973 περί των λεπτομερειών που αφορούν την ενίσχυση για τους μεταξοσκώληκες

Avis juridique important

|

31973R1054

Κανονισμός (ΕΟΚ) αριθ. 1054/73 της Επιτροπής της 18ης Απριλίου 1973 περί των λεπτομερειών που αφορούν την ενίσχυση για τους μεταξοσκώληκες  

Επίσημη Εφημερίδα αριθ. L 105 της 20/04/1973 σ. 0004 - 0005 Φινλανδική ειδική έκδοση: Κεφάλαιο 3 τόμος 5 σ. 0136  Ελληνική ειδική έκδοση: Κεφάλαιο 03 τόμος 9 σ. 0139  Σουηδική ειδική έκδοση: Κεφάλαιο 3 τόμος 5 σ. 0136  Ισπανική ειδική έκδοση: Κεφάλαιο 03 τόμος 7 σ. 0011  Πορτογαλική ειδική έκδοση : Κεφάλαιο 03 τόμος 7 σ. 0011 

++++ΚΑΝΟΝΙΣΜΟΣ ( ΕΟΚ ) αριθ . 1054/73 ΤΗΣ ΕΠΙΤΡΟΠΗΣ  της 18ης Απριλίου 1973  περί των λεπτομερειών που αφορούν την ενίσχυση για τους μεταξοσκώληκες  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 845/72 του Συμβουλίου , της 24ης Απριλίου 1972 , " περί ειδικών μέτρων για την προώθηση της εκτροφής μεταξοσκωλήκων " ( 1 ) και ιδίως τα άρθρο 2 παράγραφος 5 ,  Εκτιμώντας :  ότι ο κανονισμός ( ΕΟΚ ) αριθ . 922/72 του Συμβουλίου της 2ας Μαϊου 1972 ( 2 ) , όπως τροποποιήθηκε από τον κανονισμό ( ΕΟΚ ) αριθ . 884/73 ( 3 ) , καθόρισε τους γενικούς κανόνες χορηγήσεως ενισχύσεως για τους μεταξοσκώληκες για τις περιόδους 1972/1973 και 1973/1974  ότι , η Επιτροπή πρέπει να καθορίσει τις λεπτομέρειες εφαρμογής που αναφέρονται στην περίοδο 1973/1974   ότι κατά τις διατάξεις του άρθρου 2 παράγραφος 2 του κανονισμού ( ΕΟΚ ) αριθ . 845/72 και του άρθρου 2 παράγραφος 3 του κανονισμού ( ΕΟΚ ) αριθ . 922/72 , η ενίσχυση χορηγείται μόνο για τα κυτία μεταξοσπόρου , τα οποία περιέχουν μία ελαχίστη ποσότητα σπόρων και τα οποία απέδωσαν μία ελάχιστη παραγωγή κουκουλίων  ότι πρέπει να αφεθεί στα Κράτη μέλη ο καθορισμός της ελαχίστης αυτής παραγωγής , λαμβανομένων πάντως υπόψη των κανονικών συνθηκών παραγωγής μέσα στην Κοινότητα   ότι κατά το άρθρο 3 του κανονισμού ( ΕΟΚ ) αριθ . 922/72 , τα Κράτη μέλη οφείλουν να καθιερώσουν ένα καθεστώς ελέγχου που να εγγυάται ότι το προϊόν για το οποίο ζητείται η ενίσχυση πληροί τις προϋποθέσεις που απαιτούνται για τη χορήγησή της  ότι κατά συνέπεια οι αιτήσεις ενισχύσεως που θα υποβάλλονται από τους εκτροφείς πρέπει να περιλαμβάνουν τις ελάχιστες ενδείξεις που είναι αναγκαίες για τον έλεγχο αυτό   ότι πρέπει να προβλεφθούν ενιαίες διατάξεις για την πληρωμή του ποσού της ενισχύσεως   ότι τα Κράτη μέλη εξουσιοδοτούνται να χορηγούν την ενίσχυση μόνο στους εκτροφείς , οι οποίοι έχουν προμηθευθεί τα κυτία μεταξοσπόρου από ένα αναγνωρισμένο οργανισμό και έχουν παραδώσει τα κουκούλια που παρήγαγαν σε αναγνωρισμένο οργανισμό  ότι για την καλή εφαρμογή του καθεστώτος της ενισχύσεως πρέπει να καθορισθούν οι όροι αναγνωρίσεως των οργανισμών αυτών   ότι στην περίπτωση αυτή για να εξασφαλισθεί η αποτελεσματικότητα του συστήματος ελέγχου που προβλέπεται ανωτέρω , πρέπει να προβλεφθεί να συνοδεύονται οι αιτήσεις ενισχύσεως από βεβαιώσεις που εκδίδονται από τους οργανισμούς αυτούς  ότι για τον ίδιο σκοπό ενδείκνυται να προβλεφθεί ότι τα Κράτη μέλη θα επαληθεύουν την ακρίβεια των βεβαιώσεων αυτών   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Για την περίοδο εκτροφής 1973/1974 , η ενίσχυση που αναφέρεται στο άρθρο 2 του κανονισμού ( ΕΟΚ ) αριθ . 845/72 παρέχεται για τους μεταξοσκώληκες που εκτρέφονται μέσα στην Κοινότητα με τις προϋποθέσεις που καθορίζονται στα ακόλουθα άρθρα .  Αρθρο 2  Η ενίσχυση χορηγείται μόνο για τα κυτία :  α ) τα οποία περιέχουν τουλάχιστον 20.000 σπόρους μεταξοσκώληκος κατάλληλους για εκκόλαψη   β ) τα οποία απέδωσαν ελαχίστη παραγωγή εκλεκτών κουκουλίων που εμφανίζουν κατάλληλη εξωτερική εμφάνιση , είναι ώριμα , έχουν ομοιόμορφο χρώμα και μέγεθος , είναι απαλλαγμένα από κηλίδες και σκουριά και κατάλληλα για αναπηνισμό .  Η ελάχιστη παραγωγή που αναφέρεται στην περίπτωση β ) καθορίζεται από το ενδιαφερόμενο Κράτος μέλος και δεν δύναται να είναι κατώτερη από 20 χιλιόγραμμα .  Αρθρο 3  1 . Η ενίσχυση χορηγείται στον εκτροφέα μεταξοσκωλήκων κατόπιν αιτήσεώς του , η οποία υποβάλλεται από αυτόν το βραδύτερο την 31η Δεκεμβρίου 1973 . Κάθε εκτροφέας δύναται να υποβάλει μόνο μία αίτηση .  2 . Το Κράτος μέλος καταβάλλει το ποσό της ενισχύσεως στον εκτροφέα στους επόμενους 4 μήνες από την υποβολή της αιτήσεως .  Αρθρο 4  1 . Η αίτηση ενισχύσεως περιλαμβάνει τουλάχιστον :  - το ονοματεπώνυμο , τη διεύθυνση και την υπογραφή του αιτούντος ,  - τον αριθμό των κυτίων μεταξοσπόρου που χρησιμοποιούνται και την ή τις ημερομηνίες παραλαβής τους ,  - την ποσότητα των κουκουλίων που έχουν παραχθεί από τους σπόρους αυτούς και την ή τις ημερομηνίες παραδόσεώς τους ,  - τον τόπο αποθηκεύσεως των παραχθέντων κουκουλίων , ή αν έχουν πωληθεί και παραδοθεί το όνομα και τη διεύθυνση του πρώτου αγοραστού .  2 . Στην περίπτωση κατά την οποία γίνεται επίκληση των διατάξεων που προβλέπονται στο άρθρο 2 παράγραφος 2 του κανονισμού ( ΕΟΚ ) αριθ . 922/72 , η αίτηση γίνεται δεκτή μόνο εφ ' όσον συνοδεύεται από τις βεβαιώσεις που αναφέρονται στο άρθρο 6 του παρόντος κανονισμού .  Αρθρο 5  1 . Δύνανται να αναγνωρισθούν σύμφωνα με το άρθρο 2 παράγραφος 2 του κανονισμού ( ΕΟΚ ) αριθ . 922/72 μόνο οι δημόσιοι ή ιδιωτικοί οργανισμοί , οι οποίοι τηρούν λογιστικά βιβλία στα οποία εμφαίνονται τουλάχιστον :  - ο αριθμός των παραδοθέντων κυτίων , με ειδικότερο καθορισμό του ονόματος του εκτροφέα - παραλήπτου και της ημερομηνίας εξόδου .  - η ποσότητα των παραληφθέντων κουκουλίων με καθορισμό του ονόματος του εκτροφέα - προμηθευτού και της ημερομηνίας εισόδου .  2 . Τα Κράτη μέλη υποβάλλουν τους αναγνωρισμένους οργανισμούς σε έλεγχο που επιτρέπει ιδίως την επαλήθευση της αντιστοιχίας μεταξύ των ενδείξεων του λογιστικού υλικού και εκείνων που εμφαίνονται στις βεβαιώσεις που αναφέρονται στο άρθρο 6 .  Αρθρο 6  Οι αναγνωρισμένοι οργανισμοί παραδίδουν στους εκτροφείς :  - το βραδύτερο 40 ημέρες μετά την έξοδο των κυτίων μεταξοσπόρου , μία βεβαίωση στην οποία εμφαίνονται τουλάχιστον το ονοματεπώνυμο και η διεύθυνση του ενδιαφερομένου εκτροφέα , ο αριθμός των παραδοθέντων κυτίων , η ημερομηνία εξόδου και η ημερομηνία εκδόσεως της βεβαιώσεως   - το βραδύτερο 40 ημέρες μετά την παραλαβή των κουκουλίων , μία βεβαίωση στην οποία εμφαίνονται τουλάχιστον το ονοματεπώνυμο και η διεύθυνση του ενδιαφερομένου εκτροφέα , η ποσότητα των παραληφθέντων κουκουλίων , η ημερομηνία εισόδου και η ημερομηνία εκδόσεως της βεβαιώσεως .  Αρθρο 7  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 18 Απριλίου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . Ν 100 της 27.4.1972 , σ . 1 .  ( 2 ) ΕΕ αριθ . Ν 106 της 5.5.1972 , σ . 1 .  ( 3 ) ΕΕ αριθ . Ν 86 της 31.3.1973 , σ . 34 .